wickkiey/tamil-wikipedia-chunked huggingface dataset:
# சொணை பூச்சி

## வாழ்க்கை வட்டம்

### புழுப்பருவம்

முட்டையிலிருந்து வெளிவந்த புழுக்கள் இலைகளை உண்ணத்தொடங்கும். புழுக்கள் பகல் நேரத்தில் ராணுவ அணிவகுப்பு போன்று வரிசையாக அடிமரத்தை நோக்கி ஊர்ந்து வந்து மறைவான இடத்தில் மறைந்து கொள்ளும். பிற உயிர்களின் கண்களூக்கு தெரியாத வகையில் புழுக்களின் நிறமும் மரத்தின் நிறமும் இருக்கும் தகவமைப்பு இதற்கு இருக்கிறது. இரவில் ஒவ்வொரு கிளையாக ஏறி அதிலுள்ள இலைகள் அனைத்தையும் தின்று முடித்தப்பின்தான் அடுத்த கிளைக்குச் செல்லும். புழுப்பருவத்தில் பல முறை தோலை உரிக்கும். முழு வளர்ச்சி அடைந்தபின் கூட்டுப்புழுவாக மாறி மரத்தை விட்டு வெளியேறும்.
# சொணை பூச்சி

## வாழ்க்கை வட்டம்

### கூட்டுப்புழு

இலைகளைத் தின்று முழுவளர்ச்சி அடைந்த புழுக்கள் மரத்தை விட்டு வீட்டின் சுவர், கூரை போன்ற இடங்களுக்குச் சென்று
தன் வாயிலிருந்து சுரக்கும் நீரால் தன்னைச் சுற்றி வலை பின்னி தன்னை மூடிகொள்ளும். இரு வாரங்களுக்குமேல் கூட்டு புழுவாக இருந்து பல மாற்றங்களை அடைந்து கூட்டை உடைத்துக்கொண்டு தாய் அந்து பூச்சியாக வெளி வரும்.
# சொணை பூச்சி

## அழிக்கும் முறை

சிலர் இப்புழுக்களை தீயிட்டு அழிக்கின்றனர். அதனால் மரத்தின் பட்டை தீயால் கருகி பாதிக்கப்படுகிறது. மேலும் எரிக்கும் போது பறக்கும் முடிகள் நம்மீது பட்டால் உடலில் அரிப்பு உண்டாகும். பூச்சிகொல்லி தூளை புழுக்களின் மீது தூவி அழிக்கலாம். அல்லது மரத்தின் அருகில் சிறு குழி தோண்டி குச்சியால் புழுக்களை மெதுவாக குழியில் தள்ளி மண்ணால் மூடிவிடுவதே நல்லது.
# ஓம் முத்துமாரி

பாவலர் **ஓம் முத்துமாரி**, (இறப்பு: நவம்பர் 14, 2013) கிராமியக் கூத்துக்கலையில் சுமார் 45 ஆண்டு காலம் தடம்பதித்த, இடது சாரி - முற்போக்கு கலை இலக்கிய மேடைகளில் இயங்கிய கலைஞர்.இவர் , தமிழக அரசின் கலைமணி, கலைச்சுடர் விருதுகளைப் பெறாமலே நேரடியாக கலைமாமணி விருது பெற்ற ஒரே கலைஞராவார்.
# ஓம் முத்துமாரி

## பிறப்பு, ஆரம்ப வாழ்க்கை

இவர் விருதுநகர் மாவட்டம் செவலூரில் பிறந்தவர். அவர் தந்தை ஒரு நாட்டுக்கோட்டைச் செட்டியாரிடம் கணக்கப்பிள்ளையாக வேலை பார்த்துக்கொண்டிருந்தார். அப்போது கருப்பபிள்ளை மற்றும் சிங்கப்பிள்ளை என்று இரண்டு காங்கிரஸ் தலைவர்கள் சோழவந்தானில் தீவிரமாகச் செயல்பட்டுக் கொண்டிருந்தார்கள்.காங் கிரஸ் பள்ளிக்கூடம் ஒன்றும் அவர்கள் நடத்தி வந்தார்கள். அது இலவசப் பள்ளி. பை நிறைய எழுத்துப் பழக புளியமுத்து கொண்டுபோனால் போதும். அப்பள்ளியில் இவர் பள்ளியில் படித்தார். அங்கு பகலில் பாடம் நடக்கும். இரவுகளில் கூட்டம் நடக்கும். வெங்கிடு சுப்பய்யா, பூர்ணசுந்தரம் பிள்ளை என்று இரண்டு பேர்தான் பாரதியார் பாட்டு, வள்ளலார் பாட்டு பாடக் கற்றுக் கொடுத்தார்கள். நாட் டில் எது நடந்தாலும் அது பற்றிய பாடல்களைத் தேடிப்பிடித்து மனப்பாடம் செய்து தெருக்க ளில் பாடும் பழக்கம் அவருக்கு ஏற்பட்டது.1949ல் அவரது அப்பா காலமாகிவிட்ட பிறகு குடும்பத்தோடு சொந்த ஊரான செவலூருக்கு வந்தார். அப்போது பஞ்ச காலம். புண்ணாக்கு தான் சாப்பாடு. ஆகவே அதை புண்ணாக்குப் பஞ்சம் என்பார்கள். என்ன பஞ்சமாக இருந்தாலும் அவரது கலைப் பைத்தியம் அவரைச் சும்மா இருக்க விடவில்லை. அவர் தரத்துப் பையன்களாக ஒரு ஆறு பேரைச் சேர்த்துக் கொண்டு சினிமா மெட்டில் சில பாடல்களை எழுதி பயிற்சி கொடுத்து ஒரு குழுவை உருவாக்கினார்.திருவேங்கடம் அருகே உள்ள வரகனூரில் இருந்து தனது கிராமியக் கலை வாழ்க்கையை துவக்கியவர்.தனது இளம் வயதிலிருந்தே பொதுவுடமைக் கட்சி மேடைகளிலும் இடதுசாரி இயக்கங்களின் மேடைகளிலும் மக்கள் பிரச்சனைகளை முன்வைத்து நால்வர் கூத்து என்ற கூத்து வடிவத்தில் கிராமியக் கலை நிகழ்வுகளை ஊர்தோறும் அரங்கேற்றியவர்.தமிழகம் முழுவதும் மார்க்சிஸ்ட் கம்யூனிஸ்ட் கட்சி மற்றும் அதன் வர்க்க வெகுஜன அமைப்புகள், தமிழ்நாடு முற்போக்கு எழுத்தாளர் கலைஞர்கள் சங்கத்தின்(தமுஎகச) கலை இலக்கிய மேடைகள் என இடை விடாமல் உழைக்கும் மக்கள் மீது பற்றுறுதியோடு அவர்களது வாழ்வின் துயரங்களை பாடல்களாக முழங்கியவர்.
# ஓம் முத்துமாரி

## பொது வாழ்க்கை

மார்க்சிஸ்ட் கம்யூனிஸ்ட் கட்சியின் உறுப்பினராக இருந்த ஓம் முத்துமாரி,மதுரையில் ப. ராமமூர்த்தி தேர்தலில் போட்டியிட்டபோது அவருக்கு ஆதரவாக வீதி வீதியாக கலைப் பிரச்சார நிகழ்ச்சிகளை நடத்தியவர். தனது இறுதி மூச்சு வரை தமுஎகசவில் ஓர் உறுதிமிக்க அங்கமாக தன்னை இணைத்துக் கொண்டிருந்தவர். தமுஎகசவின் மாநிலக்குழுவிலும் திருநெல்வேலி மாவட்டக்குழுவிலும் உறுப்பினராக செயல்பட்டவர்.
# ஓம் முத்துமாரி

## மக்களின் நிலை

பாவலர் ஓம் முத்து கிராமங்கள் தோரும் நடத்தப்படும் கூத்தில் மக்களின் நிலை குறித்து பாடும் பாடல் ஒன்று-
# ஓம் முத்துமாரி

## விருதுகள்

தமிழக அரசின் இயல், இசை, நாடகம் மன்றத்தின் கலைமாமணி விருது பெற்ற ஓம் முத்துமாரி, தமுஎகசவால் முற்போக்கு முன்னணிக்கலைஞர் என்று பட்டம் கொடுக்கப்பட்டு கவுரவிக்கப்பட்டார். மூக்கையாத் தேவர்தான் அவருக்கு பாவலர் என்கிற பட்டத்தைக் கொடுத்தார். **பாவலர்** என்று தனது தோழர்களால் அன்போடு அழைக்கப்பட்ட ஓம் முத்துமாரி, நாட்டுப்புறக் கலைச்சுடர், நவரசக் கலைஞர், இசை நாடக நகைச்சுவைக் கலைஞர், கிராமியக் கலைச்சக்ரவர்த்தி, கலை முதுமணி, மரகதமணி என்பது உட்பட பல்வேறு விருதுகளை பல்வேறு அமைப்புகளால் வழங்கப்பட்டு கவுரவிக்கப்பட்டவர்.
# ஓம் முத்துமாரி

## இறப்பு

திருநெல்வேலி மாவட்டம் குருவி குளம் ஒன்றியம் திருவேங்கடத்தில் வசித்து வந்த ஓம் முத்துமாரி, நவம்பர் 14 , 2013 இல் மரணமடைந்தார்.
# சதானந்தவதி

**சதானந்தவதி** என்பவர் எம்.ஜி.ஆரின் இரண்டாவது மனைவியாவார். 1944ல் எம்.ஜி.ஆருக்கும் சதானந்தவதிக்கும் திருமணம் நடைபெற்றது.  
மருதநாட்டு இளவரசி திரைப்படத்தில் நடித்த பொழுது வி. என். ஜானகிக்கும் எம்.ஜி.ஆருக்கும் காதல் ஏற்பட்டது. அதனால் 1957இல் எம்.ஜி.ஆர் ஜானகி அம்மையாரை திருமணம் செய்துகொண்டார். பின்பு சதானந்தவதி அம்மையாருடன் ஜானகி அம்மையாரும் எம்.ஜி.ஆருடன் வாழ்ந்தார். 1962ல் சதானந்தவதி அம்மையார் உடல்நலமின்றி இறந்தார்.
# துசாத்

**துசாத்** அல்லது **பாசுவான்** எனப்படுபவர்கள் இந்திய தலித் சாதி அடிப்படையின் ஒரு பிரிவினர் ஆவர். இவர்கள் உத்தர பிரதேசம், பீகார், உத்தராகண்டம், டெல்லி, சார்க்கண்ட், மேற்கு வங்காளம் மற்றும் நேபாளத்தில் செரிந்து வாழ்கின்றனர். இவர்களில் பெருமான்மையோர் விவசாயக் கூலிகள் மற்றும் தொழிலாளர்கள்.
# பிளாசுமாவின் கன அளவு

**பிளாசுமாவின் கன அளவு** (Plasma volume) என்பது மனித உடலில் காணப்படும் குருதியிலுள்ள நீர்மப் பகுதியான பிளாசுமாவின் கன அளவாகும். உடலில் சுமார் 5 முதல் 6 லிட்டர் குருதியும் அதில் ஏறக்குறைய 3 லிட்டர் பிளாசுமாவும் காணப்படுகின்றன. பிளாசுமா, **சீரம்** (Serum) என்றும் அறியப்படுகின்றது. இந்த அளவுகள் 70 கிலோகிராம் நிறையுடைய மனிதரின் உடலில் உள்ள அளவாகும். குருதியில் காணப்படும் சிவப்பு, மற்றும் பல வகையான வெள்ளை அணுக்களும் சீரத்துடன் இணைந்து காணப்படும். பிளாசுமாவில் புரதம், சோடியம், பொட்டாசியம், மக்னீசியம், பாசுபரசு, ஐயோடின் போன்ற தனிமங்கள் மிகக் குறைந்த அளவில் உள்ளன. பிளாசுமாவே இவையனைத்தையும் உடல் முழுவதும் எடுத்துச் செல்கின்றது. உயிரணுக்களுக்கு ஊட்டச்சத்துப் பொருட்களை இவ்வாறு எடுத்துச் செல்வதும் பின் கழிவுப் பொருட்களை அகற்றவும் துணை செய்கின்றது. இன்றைய அறிவியல் வளர்ச்சி காரணமாக குருதியில் காணப்படும் பல்வேறு பொருட்களைத் தனித்தனியாக பிரித்துச் சேமித்து, வேண்டும் போது தேவையான நோயாளிக்குக் கொடுத்து உயிரினைக் காக்கவும் முடியும்.  
சில நேரங்களில் மருத்துவத்தின் போது நோயாளியின் உடலிலுள்ள குருதியின் அளவு, பிளாசுமாவின் அளவு முதலியவற்றைத் தெரிந்து இருப்பது நலமாகும். இதற்கு அணுக்கரு மருத்துவம் (Nuclear medicine) கைகொடுக்கிறது.  
இம்முறை ஆய்விற்கு **ரீசா** (RIHSA, Radio Iodinated Human Serum Albumin - கதிர் அயோடின் கலந்த மனித சீரம் அல்புமின்) தேவைப்படுகிறது. இந்த ஆய்விற்கு 37 கிலோ பெக்கரல் (Bq) அளவு ஐயோடின்-125 வேண்டும்.
# பிளாசுமாவின் கன அளவு

## சோதனை

ஒரு குறிப்பிட்ட அளவு (37kBq) ரீசாவை ஊசிமூலம் நோயாளிக்குச் செலுத்த வேண்டும். நோயாளிக்குக் கொடுக்கப்பட்ட அதே அளவு ரீசாவை திட்ட அளவாக தனியாக எடுத்து வைத்துக் கொள்ள வேண்டும். நோயாளிக்குக் கொடுக்கப்பட்ட மருந்து 10 நிமிடங்களில் பிளாசுமாவில் சீராகக் கலந்து விடுகிறது .இப்போது 10 கன செ.மீ. அளவு குருதி ஊசிமூலம் நோயாளியிடமிருந்து எடுக்கப்படுகிறது. இக்குருதி சோதனைக் குழாயிலிட்டு நன்றாகச் சுழலச் செய்து சீரம் மட்டும் தனியாகப் பிரித்து எடுக்கப்படுகிறது. இவ்வாறு பிரித்து எடுக்கப்பட்ட சீரத்தில் 5 கன செ.மீ. அளவு மட்டும் எடுத்து அதிலுள்ள கதிரியக்கச் *செயல்திறன்* (activity) சிறப்பான கருவி மூலம் கணிக்கப்படுகிறது.  
முன்பே பிளாசுமாவின் கன அளவு 3 லிட்டர் வரை இருக்கும் என்று கூறப்பட்டுள்ளது. எனவே திட்டமாக எடுத்து வைத்துள்ள ரீசாவை 3000 கன செ.மீ. தண்ணீரில் நன்றாகக் கலந்து, அதில் 5 கன செ.மீ. அளவு எடுத்து அதிலுள்ள செயல்திறனை அளவிட வேண்டும். இவ்வாறு செய்வதால், கருவியில் ஒரே அளவுகோலில் அளவீடுகளைச் செய்யலாம். பிழை குறைவாகும்.  
இவ்வாறு பெறப்பட்ட அளவீடுகள் பின்புல அளவையும் (Background activity) சேர்த்தே கிடைப்பதால், கதிரியக்கப் பொருட்கள் ஏதுமில்லாத நிலையில் பின்புலக் கதிர்வீச்சினை மட்டும் அளந்து கணிக்க வேண்டும். முதலில் எடுத்துக்கொண்ட அளவுகளிலிருந்து பின்புல அளவுகளைக் கழித்து விட்டால் அயோடின் 125 யிலிருந்து கிடைக்கும் அளவு மட்டும் கிடைக்கும்.
# பிளாசுமாவின் கன அளவு

## சோதனை

### எடுத்துக்காட்டு

ஒரு எடுத்துக்காட்டு மூலம் இதனை விளக்கலாம்:  
5 சி.சி. பிளாசுமாவிலுள்ள செயல்திறன் A (2880c/m) என்போம்.  
திட்டளவான 3000 சிசி.யிலிருந்து எடுத்துக்கொண்ட 5 சிசி.ல் பெற்றசெயல்திறன் B (2640 c/m) என்போம்.  
பின்புல எண்ணிக்கை C (120 c/m) என்றும் கொள்வோம்.  
இப்போது ஒவ்வொரு சிசி யிலும், உண்மையில் பெறப்பட்ட செயல்திறனை மொத்தக் கனஅளவால் பெருக்கிக் கிடைக்கும் அளவு
முதலில் எடுத்துக் கொண்ட மொத்தக் கதிரியக்க அளவாகும்.  
:<math>V_p \times \frac {(A-C)}{5} = 3000 \times \frac {(B-C)}{5} \,</math>
:<math> \Rightarrow V_p \times \frac {(2880-120)}{5} = 3000 \times \frac {(2640-120)}{5} \,</math>  
:<math>\Rightarrow V_p = 3000 \times \frac {(2520-1760)}{5} \,</math>  
:<math> \Rightarrow V_p = 2739 cc\,</math>. என்று கிடைக்கிறது.  
இவ்வாறு பிளாசுமாவின் கனஅளவினைக் காணலாம்.
# கருணாஸ்

**கருணாஸ்** (பிறப்பு: பெப்ரவரி 21, 1970) தமிழ்த் திரைப்பட நடிகரும், இசையமைப்பாளரும் மற்றும் தமிழக அரசியல்வாதியும் ஆவார். இவர் தஞ்சாவூர் மாவட்டம் பேராவூரணியில் உள்ள குருவிக்கரம்பை என்னும் கிராமத்தில் பெப்ரவரி 21, 1970 ஆம் ஆண்டு பிறந்தார்.
# கருணாஸ்

## அரசியல் வாழ்க்கை

இவர் "முக்குலத்தோர் புலிப்படை" என்னும் அரசியல் கட்சியின் தலைவராக உள்ளார். இவர் 2016 ஆம் ஆண்டு சட்டமன்றத் தேர்தலில் அதிமுக கூட்டணியில் இடம் பெற்று திருவாடனை தொகுதியில் *இரட்டை இலை* சின்னத்தில் போட்டியிட்டு வெற்றிபெற்றார். அவர் அந்த தேர்தலில் 8,696 வாக்குகள் அதிகம் பெற்று வெற்றிபெற்றார்.
# சாமர்

**சாமர்** எனப்படுபவர்கள் இந்திய பட்டியல் சாதிகளில் ஒரு பிரிவினர் ஆவர். இவர்கள் வட இந்தியா, பாக்கித்தான் மற்றும் நேபாளத்தில் செரிந்து வாழ்கின்றனர். எண்ணிக்கை அடிப்படையில், சாமர் இந்தியாவின் இரண்டாவது மிகப்பெரிய சாதி. இவர்களில் பெருமான்மையோர் தோல் பொருள் தயாரிப்பாளர்கள்.
# சாமர்

## மக்கள் பரம்பல்

2001 இந்திய மக்கள் தொகை கணக்கெடுப்பின் படி, சாமர்களின் எண்னிக்கை உத்தர பிரதேச மக்கள் தொகையில் 14%ம் பஞ்சாப்பில் 12%ம் உள்ளது.  
| மாநில வாரியாக மக்கள் தொகை, 2001 |  |  |  |
| --- | --- | --- | --- |
| மேற்கு வங்காளம் | 999,756 | 1.25% |  |
| பீகார் | 4,090,070 | 5% |  |
| தில்லி | 893,384 | 6.45% |  |
| சண்டிகர் | 48,159 | 5.3% |  |
| சத்திசுகர் | 1,659,303 | 8% |  |
| குசராத் | 1,041,886 | 2% |  |
| அரியானா | 2,079,132 | 9.84% |  |
| இமாச்சல் | 414,669 | 6.8% |  |
| சம்மு கசுமீர் | 488,257 | 4.82% |  |
| சார்க்கண்ட் | 837,333 | 3.1% |  |
| மத்திய பிரதேசம் | 4,498,165 | 7.5% |  |
| மகராட்டிரம் | 1,234,874 | 1.28% |  |
| பஞ்சாப் | 2,800,000 | 11.9% |  |
| இராசசுத்தான் | 5,457,047 | 9.7% |  |
| உத்தர பிரதேசம் | 19,803,106 | 14% |  |
| உத்திரான்சல் | 444,535 | 5% | } |
|}
# இந்திய மாநிலப் பறவைகள்

**இந்திய மாநிலப் பறவைகள்** (*List of Indian state birds*) என்பது இந்தியாவின் மாநிலங்களின் மாநிலப் பறவையாக அடையாளங்காணப்பட்ட பறவைகளின் பட்டியல் ஆகும்.
# இந்திய மாநிலப் பறவைகள்

## மாநிலங்கள்

| மாநிலம் | பொதுப் பெயர் | விலங்கியல் பெயர் | படிமம் |
| --- | --- | --- | --- |
| ஆந்திரப் பிரதேசம் | பச்சைக்கிளி | *Psittacula krameri* |  |
| அருணாசலப் பிரதேசம் | மலை இருவாட்சி | *Buceros bicornis* |  |
| அசாம் | வெள்ளை இறகு காட்டுவாத்து | *Asarcornis scutulata* |  |
| பீகார் | சிட்டுக்குருவி | * Passer domesticus* |  |
| சத்தீசுகர் | மலை மைனா | *Gracula religiosa peninsularis* |  |
| கோவா (மாநிலம்) | சுடர் தொண்டைக் கொண்டைக் குருவி (also known specifically as Ruby-throated yellow bulbul) | *Pycnonotus gularis* |  |
| குசராத்து | பெரும் பூநாரை | *Phoenicopterus roseus* |  |
| அரியானா | கருப்பு கௌதாரி | *Francolinus francolinus* |  |
| இமாச்சலப் பிரதேசம் | மேற்கத்திய டிராகோபான் | *Tragopan melanocephalus* |  |
| சார்க்கண்டு | ஆசியக் குயில் | *Eudynamys scolopacea* |  |
| கருநாடகம் | பனங்காடை | *Coracias benghalensis* |  |
| கேரளம் | மலை இருவாட்சி | *Buceros bicornis* |  |
| மத்தியப் பிரதேசம் | அரசவால் ஈப்பிடிப்பான் | *Terpsiphone paradisi* |  |
| மகாராட்டிரம் | மஞ்சள் கால் பச்சைப்புறா | *Treron phoenicoptera* |  |
| மணிப்பூர் | திருமதி குயூமின் நெடுவால் பகட்டு வண்ணக் கோழி | *Syrmaticus humiae* |  |
| மேகாலயா | மலை மைனா | *Gracula religiosa peninsularis* |  |
| மிசோரம் | திருமதி குயூமின் நெடுவால் பகட்டு வண்ணக் கோழி | *Syrmaticus humiae* |  |
| நாகாலாந்து | பிளைத் திராகோபன் | *Tragopan blythii* |  |
| ஒடிசா | பனங்காடை | *Coracias benghalensis* |  |
| Punjab | வடக்கு வல்லூறு | *Accipiter gentilis* |  |
| இராசத்தான் | கானமயில் | *Ardeotis nigriceps* |  |
| சிக்கிம் | இரத்த பெருஞ்செம்போத்து | *Ithaginis cruentus* |  |
| தமிழ்நாடு | மரகதப்புறா | *Chalcophaps indica* |  |
| தெலங்காணா | பனங்காடை | *Coracias benghalensis* |  |
| திரிபுரா | பெரிய பச்சைப் புறா | *Ducula aenea* |  |
| உத்தரப் பிரதேசம் | சாரசு கொக்கு | *Grus antigone* |  |
| உத்தராகண்டம் | இமயமலை மோனல் | *இமயமலை மோனல்* |  |
| மேற்கு வங்காளம் | வெண்தொண்டை மீன்கொத்தி | *Halcyon smyrnensis* | } |
# இந்திய மாநிலப் பறவைகள்

## ஒன்றிய ஆட்சிப்பகுதிகள்

| ஒன்றிய ஆட்சிப்பகு | பொதுப் பெயர் | விலங்கியல் பெயர் | படிமம் |
| --- | --- | --- | --- |
| அந்தமான் நிக்கோபார் தீவுகள் | அந்தமான் காட்டுப் புறா | *Columba palumboides* |  |
| சண்டிகர் | இந்திய சாம்பல் இருவாச்சி | *Ocyceros birostris* |  |
| தாத்ரா & நகர் ஹவேலி மற்றும் தாமன் & தியூ | *இன்னும் அறிவிக்கபடவில்லை* |  |  |
| தில்லி | சிட்டுக்குருவி | *Passer domesticus* |  |
| சம்மு காசுமீர் | கலிஜ் ஃபெசண்ட் | *Lophura leucomelanos* |  |
| லடாக் | கருப்புக் கழுத்துக் கொக்கு | *Grus nigricollis* |  |
| இலட்சத்தீவுகள் | புகைப் பழுப்பு நிற ஆலா | *Onychoprion fuscatus* |  |
| Puducherry | ஆசியக் குயில் | *Eudynamys scolopaceus* | } |
# இந்திய மாநிலப் பறவைகள்

## இதையும் காண்க

- இந்திய மாநில விலங்குகளின் பட்டியல்
- இந்திய மாநில மரங்களின் பட்டியல்
- இந்திய மாநில மலர்களின் பட்டியல்
- இந்திய மாநிலங்களின் சின்னங்கள்
# இந்திய மாநிலப் பறவைகள்

## இணைப்புகள்

- இந்திய அடையாளங்களின் பட்டியல்
# கலப்புச்சுறா (வகைப்பாடு)

### வாழிடம்

இம்மீனினங்கள் பெருங்கடலின் தரையில் 2,600 மீட்டர்களுக்கும் (8,500 அடிகள்) கீழே வாழும் இயல்புடையவை ஆகும். இதற்கு விதிவிலக்காக, 200 மீட்டர்கள் (660அடிகள்) ஆழத்திலும் வாழும் இயல்புடையாதாக, Callorhinchus என்ற பேரினத்தின் மீனினங்கள் (எ.கா. *Chimaera monstrosa*, *Hydrolagus colliei*) வாழும் இயல்பைப் பெற்றிருக்கின்றன. குறைவான ஆழத்தில் வாழும் மீன்களில் சில, மீன்காட்சியகத்திலும் (public aquaria) பேணப்படுகின்றன.
# கலப்புச்சுறா (வகைப்பாடு)

### வளரியல்பு

பெரும்பாலான இம்மீனினங்கள், மென்மையான நீண்ட உடலையும், பெரிய தலையையும், ஒரு செவுள் திறப்பையும் பெற்றிருக்கின்றன. இவைகள் நீளம் வளரும் தன்மையுடையது. வெகுசில குறைவான நீளமிருக்கின்றன. எ.கா. *Harriotta raleighana* இனமானது, 1.0 - 1.5 மீட்டர் நீளமிருக்கிறது. சிலவகை இனங்களில் வால் நீளமாக இருக்கின்றன. பல இனங்களில், நீளமான மூக்குப்பகுதி, நீண்ட உணர் உறுப்பாக மாறியுள்ளது.
இவைகள் கறுப்பு நிறத்திலிருந்து, பழுப்பு நிறம் வரை உள்ளன. இவற்றின் உடலின் மேற்பக்கத்துடுப்புக்கு(dorsal fin) முன்னே, நச்சுத்தன்மையுள்ள முள்ளைப் பெற்றிருக்கின்றன.
# கலப்புச்சுறா (வகைப்பாடு)

### ஒத்த இயல்புகள்

சுறா மீனினத்தில் இருக்கும் சில இயல்புகள், இம்மீனினத்தில் காணப்படுகின்றன. சுறாவில் காணப்படுவது போன்று பெண்ணுடன் சேரும் ஆணுக்கு ஒரு சிறப்பான உறுப்பு உள்ளது. இது சுறாவில் வால்பக்கம் உள்ளது. ஆனால், இந்த மீனினத்தின் இந்த அணையுறுப்பு(clasper), இடுப்புத்துடுப்பின் முன்பக்கத்தில், தலைபக்கமாக அமைந்துள்ளது. பெண்மீன்கள் உள்இனப்பெருக்கம் செய்ய, நூற்கண்டு போல வடிவமுடைய, தோல் போன்ற அமைப்புடையப் பெட்டகத்திற்குள் முட்டைகளை இடுகிறது.
# கலப்புச்சுறா (வகைப்பாடு)

### மாறுபடும் இயல்புகள்

சுறா மீனினத்தில் இல்லாத சில இயல்புகளும், இம்மீனினத்தில் காணப்படுகின்றன. இவைகளின் மேல்தாடைகள், மண்டையோட்டு எலும்புடன் கலந்து உள்ளது. மலவாயும், இனப்பெருக்க சிறுநீர் திறப்புகளும் தனித்தனியாக அமைந்துள்ளன. பற்கள் நிலையானவை. புது பல்வரிசை, மறுபடியும் தோன்றா இயல்புடையவை ஆகும். மூன்று இணையான அரைக்கும் தட்டுகளாக, பல்லமைப்பு அமைந்துள்ளது. இம்மீன்களில், எலும்பு மீன்களைப் போன்ற செவுள்மூடிக் (operculum) காணப்படுகின்றன.
# கலப்புச்சுறா (வகைப்பாடு)

## வகைப்பாட்டியல்

உயிரியல் வகைப்பாட்டியல் படி, இவை விலங்கியல் என்ற பெரும்பிரிவினுள் அமைகின்றன. எனவே, நாம் விலங்கியல் வகைப்பாடு என்பதனைக் கடைபிடிக்க வேண்டும். அதன்படி வகைப்பாட்டியலில், இவ்வுயிரினத்தை விவரிக்கலாம்.
# கலப்புச்சுறா (வகைப்பாடு)

## வகைப்பாட்டியல்

### வகைப்பாட்டியல் கூறுகள்

இவை மெய்க்கருவுயிரியைப் பெற்றுள்ள, கடல் விலங்குகளின் கீழ் வருகின்றன. இவற்றின் கருக்கோளம் (:en:gastrula), சில அடுக்குகளாக (germ layer) அமைந்து, அடுக்குக்கருக்கோள (Eumetazoa) விலங்குகளில் அடங்குகின்றன. மேலும், இவை அனைத்தும் இருபக்கச்சமச்சீர்(Bilateria) உடலமைப்பைப் பெற்ற விலங்குகளாகவும் உள்ளன. கருவளர்ச்சியின் போது தோன்றும் துளைகளில், ஒன்று உணவுவாயாகவும், மற்றொன்று மலவாயாகவும் மாறும். அத்தகைய மாற்றம் பெறும் விலங்குகளில் (Nephrozoa) இரு உட்பிரிவுகள் உள்ளன. அதில் ஒன்றில் முதல் துளை மலவாயாகவும், இரண்டாவதாகத் தோன்றும் துளையானாது, உணவு வாயாக மாறும். அத்தகைய இயல்பைப் பெற்றுள்ள விலங்குகள், இரண்டாம்துளைத்தோற்ற விலங்குகள் (Deuterostomia) என அழைக்கப்படுகின்றன. இத்தகைய விலங்குகள், தொகுதிகளாகப் பிரிகின்றன.  
அத்தொகுதிகளில் ஒன்று, முதுகுநாணிகள் தொகுதி ஆகும். அவற்றின் ஒரு கிளையாக வன்முதுகுநாணிகள் (Chordata Craniata) உள்ளன. இத்தகைய வன்முதுகுநாணிகளின், கீழ்வரும் தொகுதியான முதுகெலும்பிகளில், இவை அடங்குகின்றன. அத்தகைய முதுகெலும்பிகளின் உட்தொகுதியில் வரும், தாடைவாய் விலங்குகளாக (Gnathostomata ) இவைப் பிரிகின்றன. இதனை அடுத்து குருத்தெலும்பிகள் (*Chondrichthyes*) என்பது உள்ளன.  
*Chondrichthyes* என்ற வகுப்பானது, கிரேக்கம்: χονδρ - ἰχθύς இலத்தீன்: chondr - ichthys தமிழ் : குருத்தெலும்பு - மீன் என்ற சொற்களில் இருந்து உருவாகிறது. இந்த குறுத்தெலும்பிகள், தாடைகள் உடையன; இரு இணையான மூக்குத் துளைகளை உடையன; நீந்துவதற்கான இணைத்துடுப்புகளையும், செதில்களையும், வரிசையான இதய அறைகளையும், எலும்புக்கூடானது குருத்தெலும்பாலும் ஆனவையாக இருக்கின்றன.  
இவ்வகுப்பின் கீழ் அமைந்துள்ள *Holocephali* என்ற சொல்லானது, 'முழுமைப்பெற்றத் தலைகள்' என்பதைக் குறிக்கிறது. *Chimaeriformes* என்ற வரிசையானது, ஆழ்கடலில் வாழும் குருத்தெலும்பு மீன் கூட்டத்தைக் (*Chimaeridae*) குறிக்கிறது. இத்தகைய மீன்கள், மென்மையானத் தோலினையும், கூம்புகின்ற உடலையும், சாட்டைப் போன்ற வாலினையும் பெற்றிருக்கின்றன.  
*Chimera* என்பது, கிரேக்க தொன்மவியலின் படி, சிங்கம், ஆடு, பாம்பு ஆகிய உயிரின உடல்களின் பகுதிகளை கலந்து தன்னகத்தே உடைய, பயத்தை உண்டாக்கும் கற்பனை விலங்கினக் குறிக்கிறது. அதுபோல, இந்த மீன்வகை, குருத்தெலும்பு மீன்களின் இயல்புகளையும், எலும்பு மீன்களின் இயல்புகளையும் பெற்று விளங்குவதால் இப்பெயரை வைத்துள்ளனர்.
# கலப்புச்சுறா (வகைப்பாடு)

## வகைப்பாட்டியல்

### வகைப்பாட்டியல் ஒப்பீடு

அண்மைய வகைப்பாட்டியல் குறிப்புகள், மூலமொழியான இலத்தீனிய மொழியில் தரப்பட வேண்டும் என்பது, அனைத்துலக அறிஞர்களால் ஏற்றுக் கொள்ளப்பட்ட விதி ஆகும். எனவே, அவ்வகைப்பாட்டினை நன்கு புரிந்து கொள்ள, கீழ்கண்ட அட்டவணைத் தரப்படுகிறது.  
| **இலத்தீனிய வகைப்பாடு** | **<>தமிழிய வகைப்பாடு</>** | **பயன்பாட்டுக் குறிப்புகள்**<small> ( கலந்துரையாடல் )</small> |
| --- | --- | --- |
| Superregnum: Eukaryota | மேற்திணை: மெய்க்கருவுயிரிகள் |  |
| Regnum: Animalia | திணை: விலங்குகள் | ]] |
| Subregnum: Eumetazoa | கீழ்த்திணை: அடுக்குக்கருக்கோள விலங்குகள் |  |
| Cladus: Bilateria | உயிரினக்கிளை: இருபக்கச்சமச்சீர் விலங்குகள் |  |
| Cladus: Nephrozoa | உயிரினக்கிளை : வாய்தோற்ற விலங்குகள் | இருவகை வாய்த்தோற்ற விலங்குகளின் விவரம்.</br> |
| Superphylum: Deuterostomia | மேற்தொகுதி: இரண்டாம் வாய்தோற்ற விலங்குகள் | ... |
| Phylum: Chordata | தொகுதி : முதுகுநாணிகள் |  |
| Cladus: Chordata Craniata | உயிரினக்கிளை: வன்முதுகுநாணிகள் | ... |
| Subphylum: Vertebrata | கீழ்தொகுதி: முதுகெலும்பிகள் |  |
| Infraphylum: Gnathostomata | உட்தொகுதி: தாடைவாயி |  |
| Classis: Chondrichthyes | வகுப்பு: குருத்தெலும்பி |  |
| Subclassis: Holocephali | கீழ்வகுப்பு: <small>முழுத்தலைக் குருத்தெலும்பி </small> | இதன் தலையானது, </br>பரிணாம அடிப்படையில் முழுமைப் பெற்றதாகும். |
| Ordo: Chimaeriformes | வரிசை: ஆழ்கடல் குருத்தெலும்பி | இவை பெரும்பாலும் ஆழ்கடலிலே </br>வாழும் இயல்புடையவை ஆகும். |
| Subordo: Chimaeroidei | கீழ்வரிசை: குட்டைமூக்குக் குருத்தெலும்பி | இதன் மூக்குக் குட்டையானது</br> |
| Familia: Chimaeridae | குடும்பம்: உருண்டகுட்டைமூக்குக் குருத்தெலும்பி</br> | Callorhinchidae = கலப்பைமூக்குக் குருத்தெலும்பி</br>*Hydrolagus colliei* </br></br>Rhinochimaeridae = கொம்புமூக்குக் குருத்தெலும்பி</br>*Hydrolagus trolli*</br> |
| Genus: Chimaera | பேரினம் : கலப்புச்சுறா | ஏறத்தாழ சுறா போன்ற மீனினம் ஆகும். |
# கலப்புச்சுறா (வகைப்பாடு)

## வகைப்பாட்டியல்

### வகைப்பாட்டியல் உட்பரிவுகள்

#### குடும்பம் (Rhinochimaeridae)

- குடும்பம் Rhinochimaeridae <small>Samuel Garman, 1901</small>
1. பேரினம் *Harriotta* <small>George Brown Goode & Tarleton Hoffman Bean, 1895</small>
1. *Harriotta haeckeli* <small>Christine Karrer, 1972</small> (சிறுமுள் பிசாசுசுறா )
1. *Harriotta raleighana* <small>George Brown Goode & Tarleton Hoffman Bean, 1895</small> (பசிபிக்கின் நீள்மூக்கு கலப்புச்சுறா)
1. பேரினம் *Neoharriotta* <small>Henry Bryant Bigelow & William Charles Schroeder, 1950</small>
1. *Neoharriotta carri* <small>Harvey R. Bullis & James S. Carpenter, 1966</small> (குள்ள அரிவாள்துடுப்பு கலப்புச்சுறா)
1. *Neoharriotta pinnata* <small>(Schnakenbeck, 1931)</small> (அரிவாள்துடுப்பு கலப்புச்சுறா)
1. *Neoharriotta pumila* <small>Dominique A. Didier Dagit & Matthias Stehmann, 1996</small> (அரபிய அரிவாள்துடுப்பு கலப்புச்சுறா)
1. பேரினம் *Rhinochimaera* <small>Samuel Garman, 1901</small>
1. *Rhinochimaera africana* <small>Leonard Joseph Victor Compagno, Matthias Stehmann& David A. Ebert, 1990</small> (துடுப்புமூக்கு கலப்புச்சுறா)
1. *Rhinochimaera atlantica* <small>Ernest William Lyons Holt & Byrne, 1909</small> (நீண்டமூக்கு முயல்மீன் )
1. *Rhinochimaera pacifica* <small>(Kakichi Mitsukuri, 1895)</small> (பசிப்பிக்கின் பிசாசுசுறா)
# கலப்புச்சுறா (வகைப்பாடு)

## வகைப்பாட்டியல்

### வகைப்பாட்டியல் உட்பரிவுகள்

#### குடும்பம் (Squalorajidae)

- குடும்பம் †Squalorajidae
1. பேரினம் *Squaloraja* <small>Agassiz, 1836</small>
# கலப்புச்சுறா (வகைப்பாடு)

## வகைப்பாட்டியல்

### வகைப்பாட்டியல் உட்பரிவுகள்

#### குடும்பம் (Echinochimaeridae)

- குடும்பம் †Echinochimaeridae
1. பேரினம் *Echinochimaera* <small>Lund, 1977</small>
1. †*Echinochimaera meltoni* <small>Lund, 1977</small>
1. †*Echinochimaera snyderi* <small>Lund, 1988</small>
# கலப்புச்சுறா (வகைப்பாடு)

## இக்கட்டுரைகளையும் காணவும்

- முன்வரலாற்றுக்காலக் குருத்தெலும்பு மீன்களின் பட்டியல்
# க. சி. ரவிக்குமார்

**க. சி. ரவிக்குமார்**, ஒரு மலையாள எழுத்தாளர். இவர் 30 நவம்பர், 1957 அன்று பிறந்தவர்). 2009 ல் 'ஆக்யானத்திந்றெ அடருகள்' என்ற நூலுக்காக, கேரள இலக்கிய மையத்தின் விருது பெற்றார்.
# க. சி. ரவிக்குமார்

## வாழ்க்கைக்குறிப்பு

கேரளத்தின் பத்தனந்திட்ட மாவட்டத்தில் பனங்காடு கே. சிவராமபிள்ளை, மாதவியம்மை ஆகியோர்க்கு மகனாகப் பிறந்தார்.
# க. சி. ரவிக்குமார்

## ஆக்கங்கள்

- ஆக்யான்த்தின்றெ அடருகள்
- சுபிதசலனங்களுடைய எழுத்துகாரன்
- வர்த்தமான் யாதார்த்துயத்தின்றெ ஒரு சீள்
- கதையுடைய பின்னமுகங்கள்
# க. சி. ரவிக்குமார்

## விருதுகள்

- கேரள இலக்கிய மையத்தினுடைய விருது
# அரவிந்தாட்சன்

**அரவிந்தாட்சன்**, மலையாள எழுத்தாளர் ஆவர். இவர் கேரள இலக்கிய அமைப்பின் விருதினைப் பெற்றவர் என்பது குறிப்பிடத்தக்கது. மார்க்சியம் பற்றிய கருத்துகள் உடைய நூல்களை எழுதியுள்ளார். ”சாகித்யம், சுகாரம், சமூகம்” என்ற நூலுக்காக, 1997-இல் இவ்விருது கிடைத்தது.
# அரவிந்தாட்சன்

## வாழ்க்கைக் குறிப்பு

கேரளத்தின் திருச்சூர் மாவட்டத்தில் உள்ள கொடுங்கல்லூரில் பிறந்தார். எம். நாராயணமேனனும் வெள்ளாப்பிள்ளில் குஞ்சிலட்சுமி அம்மையும் இவரது பெற்றோர் ஆவர். இவர் எர்ணாகுளம் மகாராசா கல்லூரியில் பயின்றவர்.
# அரவிந்தாட்சன்

## ஆக்கங்கள்

- ஆசாரங்கள் ஆகோஷங்கள்
- குஞ்ஞுகணங்ஙள்க்கு வசந்தம் - நானோடெக்னாலகிக்கு ஒராமுகம்
- கேரளத்தின்றெ தாளமேளங்கள்
- சமன்வயவும் சங்கர்ஷவும்
- தொழிலாளிவர்கஸ்காரவும் சாகித்யவும்
- நமுக்கொரு பாட்டுபாடாம்
- பழமையும் புதுமையும்
- மார்க்சிசமும் சௌந்தர்யசாஸ்த்திரமும்
- மார்க்சும் மூலதனவும்
- மூலதனத்தினொரு முகவுரை
- மூன்னு முகம்
- சாகித்யம், சுகாரம், சமூகம்
# அரவிந்தாட்சன்

## மொழிபெயர்ப்புகள்

இவர் ஏறத்தாழ இருபது மொழிபெயர்ப்பு நூல்களை வெளியிட்டுள்ளார்.  
- ஒரு திவசம் (சோள்ஷெனித்சின்)
- குடும்பம் சுவகார்யஸ்வத்து, பரணகூடம் (ஏங்கல்ஸ்)
- மூலதனம் (ஆறு பகுதிகள்)
- ரசியாவில் முதலாளித்தத்தின்றெ வளர்ச்ச (லெனின்)
# அரவிந்தாட்சன்

## விருதுகள்

- கேரள இலக்கிய அமைப்பின் விருது (1997)
# ஏ. வெங்கடேஷ் (இயக்குநர்)

**எ. வெங்கடேஷ்** தமிழகத் திரைப்படத்துறையில் இயக்குநராகவும் நடிகராகவும் பணியாற்றிவரும் நபராவார். இவர் தமிழ்நாட்டின் தூத்துக்குடியில் பிறந்தவர்.
# ஏ. வெங்கடேஷ் (இயக்குநர்)

## திரைப்படங்கள்

| வருடம் | திரைப்படங்கள் | மொழி | குறிப்பு |
| --- | --- | --- | --- |
| 1996 | *மகாபிரபு* | தமிழ் |  |
| *செல்வா* | தமிழ் | கதை பவித்ரன் |  |
| 1998 | *நிலாவே வா* | தமிழ் |  |
| 1999 | *பூப்பறிக்க வருகிறோம்* | தமிழ் |  |
| 2001 | *சாக்லேட்* | தமிழ் |  |
| 2002 | *தம்* | தமிழ் | கன்னட மறு ஆக்கம் திரைப்படம் *அப்பு*
கதை-பூரி ஜெகநாதன் |
| *பகவதி* | தமிழ் |  |  |
| 2004 | *குத்து* | தமிழ் | தெலுங்கு மறு ஆக்கம் திரைப்படம் *தில்*
கதை -வி. வி. வினாயக் |
| 2005 | *சாணக்கியா* | தமிழ் |  |
| 2006 | *வாத்தியார்* | தமிழ் | கதை-அர்ஜுன் |
| 2008 | *சிங்கக்குட்டி* | தமிழ் |  |
| *துரை* | தமிழ் | கதை-அர்ஜுன் |  |
| 2009 | *மலை மலை* | தமிழ் |  |
| 2010 | *மாஞ்சா வேலு* | தமிழ் | தெலுங்கு மறு ஆக்கம் திரைப்படம் *லட்சியம்*
கதை-ஸ்ரீவாஸ் |
| *வாடா* | தமிழ் |  |  |
| *வல்லக்கோட்டை* | தமிழ் | மலையாளம் மறு ஆக்கம் திரைப்படம் *மாயாவி*
கதை-ரஃபி-மெக்கார்டின் |  |
| 2013 | *கில்லாடி* | தமிழ் | பின்-தயாரிப்பு |
| *சும்மா நச்சுன்னு இருக்கு* | தமிழ் |  |  |
| 2015 | *சண்டமாருதம்* | தமிழ் |  |
# ஏ. வெங்கடேஷ் (இயக்குநர்)

## திரைப்படங்கள்

### நடிகராக

- *வசந்தகால பறவை* (1991)
- *சூர்யன்* (1992)
- *அங்காடித் தெரு (திரைப்படம்)* (2010) - கருங்காலி
- *சட்டப்படி குற்றம்* (2011) - ஏகாம்பரம்
- *பாகன்* (2012)
- *அழகன் அழகி* (2013) - ரத்தினவேல்
- *நான் ராஜாவாகப் போகிறேன்* (2013) - இசக்கிமுத்து அண்ணாச்சி
- *இரவும் பகலும்* (2013)
- *பள்ளிக்கூடம் போகாமலே* (2013)
- *வாதம்* (2013)
- *சும்மா நச்சுன்னு இருக்கு* (2013)
- ''ரா-4 (2013) - பொன்னுசாமி
- *சிவப்பு* (2013)
- ''அசுரன் (2019)
# சாமா சாவந்த்

**சாமா சாவந்த்**(Kshama Sawant), முன்னாள் மென்பொருள் பொறியாளர், பகுதி நேர பொருளாதார பேராசிரியர், மற்றும் சியாட்டில், வாஷிங்டனில் வசிக்கும் ஒரு மார்க்சிய-சோசலிசப் போராளி. 2013இல் நடைபெறும் சியாட்டில் நகர சபைத் தேர்தலில் ஒரு வெற்றி பெற்றுள்ளார்.
1994 ஆம் ஆண்டு மும்பை பல்கலைக்கழகத்தில் கணினி அறிவியலில் இளங்கலை பட்டம் பெற்ற இவர், 2003 ஆம் ஆண்டில் வடக்கு கரோலினா மாநில பல்கலைக்கழகத்தில் பொருளாதாரத்தில் தனது முனைவர் பட்டம் பெற்றார். மார்க்சியவாதியான சாவந்த், வால் வீதி முற்றுகை இயக்கத்தின் ஆதரவாளர் ஆவார். சோசலிச மாற்று ( Socialist Alternative ) என்கிற ட்ரொட்ஸ்கிச அரசியல் கட்சியின் உறுப்பினராகவும் திகழ்கிறார்.
# கனேடிய பல்கலாச்சார வானொலி

**கனேடிய பல்கலாச்சார வானொலி** (CJSA-FM CMR) ஒரு பல்கலாச்சார வானொலியாகும். இது டொராண்டோவில் தனது ஒளிபரப்பை மேற்கொள்கிறது.சிஎம்ஆர். வானொலி நிறுவனம் புத்தாண்டில் ஆரம்பிக்கவுள்ள நான்கு HD(Hybrid Digital) வானொலி சேவைகளிற்கான பரீட்சார்த்த ஒலிபரப்பு ஆரம்பமாகியது. நான்கு சேவைகளில் முதலாவதில் தற்போதைய சிஎம்ஆர் நிகழ்ச்சிகள் ஒலிபரப்பாகும். இரண்டாவதில், தனியான 24 மணி நேர தமிழ் மொழி ஒலிபரப்பும், மூன்றாவதில் இந்தி மற்றும் உருது மொழிகளில் ஒலிபரப்பும் நான்காவதில் பஞ்சாபி மொழி ஒலிபரப்பும் இடம்பெறும். தற்போது விற்பனைக்குள்ள புதிய கார்களில் 90வீதமானவை HD ஒலிவாங்கிகள் பொருத்தபட்டவையாக இருக்கும். HD வானொலிக் கருவி உள்ளவர்கள், 101.3 அலைவரிசையைத் தெரிவு செய்து, அதில் உள்ள நான்கு HD சேவைகளில் ஒன்றைத் தெரிவு செய்து ஒலிபரப்பைக் கேட்கக் கூடியதாக இருக்கும். கனடாவில் நவீன HD பன்முகப்படுத்தப்பட்ட சேவையை சிஎம்ஆர் நிறுவனம்தான் முதன் முதலாக அறிமுகம் செய்கிறதென்பது குறிப்பிடத்தக்கது.Call 416-644-6300
# சொல்வதெல்லாம் உண்மை

**சொல்வதெல்லாம் உண்மை** என்பது ஜீ தமிழ் தொலைக்காட்சியில் 1 ஆகத்து 2011 முதல் 30 மே 2018 ஆம் ஆண்டு வரை ஒளிபரப்பான உண்மைநிலை பேச்சு நிகழ்ச்சி ஆகும்.  
இந்த நிகழ்ச்சி பொது மக்களின் உண்மையான வாழ்க்கைக் கதைகளை மையமாக வைத்து அவர்களின் பிரச்சினைகளுக்குத் தீர்வு கொடுத்து உதவுகிறது. இந்த நிகழ்ச்சியை முதலில் ஊடகவியலாளர் 'நிர்மலா பெரியசாமி' என்பவர் தொகுத்து வழங்கினார், பின்னர் நடிகை மற்றும் இயக்குநர் லட்சுமி ராமகிருஷ்ணன் மற்றும் நடிகை சுதா சந்திரன் என்பவர்களும் தொகுத்துப் வழங்கியுள்ளனர்.
# சொல்வதெல்லாம் உண்மை

## நிகழ்ச்சியின் மூலம்

ஜி தமிழ் சொல்வதெல்லாம் உண்மை நிகழ்ச்சியின் மூலமாக அம்பலமான 4 வருடங்களுக்கு முன்னாள் செய்த கொலையை குற்றவாளி முருகன் காவல்துறையிடம் வாக்குமூலம் அளித்துள்ளார்.
# தோலுறைவு

**தோலுறைவு** (*Frostbite*) மிகவும் குறைவான (குளிர்ந்த) வெப்பநிலையில் தோல் மற்றும் இழையங்கள் சேதப்படும் ஓர் ஓரிடத்து நோய் ஆகும். இது இதயத்திலிருந்து மிகவும் தள்ளி உள்ள உடலுறுப்புகளிலும் மிகுந்த தோல்பரப்பினை வெளிப்படுத்தும் உடலுறுப்புகளிலும் பெரும்பாலும் நேர்கிறது. மிகக் கூடுதலாக கால் விரல்களில் நேர்கிறது.
# தோலுறைவு

## வகைப்பாடு

மிகுந்த குளிர்மையினால் ஏற்படும் இழையச் சேதம் பலவாறாக வகைப்படுத்தப்படுகின்றது.
- கலங்களுக்கு சேதமில்லாது மேலோட்டமாக இழையங்கள் மட்டுமே குளிர்வது *தோலுறை கிள்ளல்* (Frostnip) எனப்படுகிறது.
- *சில்பிளைன்சு* அல்லது *குளிர்ப்புண்கள்* (Chilblains) எனப்படுவது இவ்வாறு நேரக்கூடியவருக்கு அடிக்கடி குளிர்ந்த வெப்பநிலைக்கு வெளிபடுத்தப்பட்டு தோலில் ஏற்படும் மேலோட்டமான புண்கள் ஆகும்.
- தோலுறைவில் இழையங்கள் அழிக்கப்படுகின்றன.
# தோலுறைவு

## நோய்குறிகளும் உணர்குறிகளும்

0&nbsp;°C (32&nbsp;°F) வெப்பநிலை அல்லது அதற்கு கீழே தோல்களுக்கு அண்மையில் உள்ள குருதிக்குழல்கள் சுருங்கத் தொடங்குகின்றன. உடல் வெப்பநிலையை சீராக வைத்திருக்க உதவும் குளோமசு தோற்பாகத்தின் செயலால் உடலின் மிக முனைப்பகுதிகளுக்கு குருதி செல்லாமல் தடுக்கப்படுகிறது. மிகுந்த வேகத்தில் வீசும் காற்றினாலும் இதே செயற்பாடு நிகழும். இது உடலின் உட்பாகங்களின் வெப்பநிலையை சீராக வைத்திருக்க உதவுகிறது. மிகுந்த குளிர்மையாலோ, மிக நீண்ட நேரத்திற்கு குளிரில் இருந்தாலோ இத்தகைய செயற்பாட்டால் உடலின் சில பகுதிகளுக்கு குருதி மிகக் குறைவாகவே எட்டும் வாய்ப்பு ஏற்படுகிறது. போதிய குருதியோட்டம் இல்லாமையால் பாதிக்கப்பட்ட பகுதிகளில் தோல் இழையங்கள் உறைந்து இறக்கின்றன. தோலுறைவில் நான்கு நிலைகள் இருக்கின்றன. ஒவ்வொரு நிலையிலும் உணரப்படும் வலியின் அளவு வெவ்வேறானது. .
# தோலுறைவு

## நோய்குறிகளும் உணர்குறிகளும்

### முதல் நிலை

இது *தோலுறைக் கிள்ளல்* (frostnip) எனப்படுகிறது. இந்த நிலையில் தோலின் மேற்புறம் மட்டுமே பாதிக்கப்படுகிறது. இது தோன்றும்போது அரிப்பும் வலியும் ஏற்படுகிறது. தோல் உணர்வின்றிப் போவதுடன் தோலில் வெள்ளை, சிவப்பு, மஞ்சள் திட்டுகள் காணப்படுகின்றன.
தோலின் மேற்புறம் மட்டுமே பாதிக்கப்படுவதால் தோலுறைக் கிள்ளலால் பாதிக்கப்பட்ட பகுதி நிரந்தரமாக சேதமடைவதில்லை. வெப்பத்திற்கும் குளிருக்கும் நீண்ட காலத்திற்கு உணர்ச்சி குன்றி இருக்கலாம்.
# தோலுறைவு

## நோய்குறிகளும் உணர்குறிகளும்

### இரண்டாம் நிலை

குளிர்ந்த நிலை நீடிக்குமேயானால் தோல் உறைபட்டு கடினமடையத் தொடங்குகிறது. ஆனால் இன்னமும் ஆழத்திலுள்ள இழையங்கள் பாதிக்கப்படாது மிருதுவாகவும் வழமையாகவும் உள்ளன.
இரண்டாம் நிலைக் காயங்களில் ஓரிரண்டு நாட்களில் தோலுறைந்து கொப்புளங்கள் ஏற்டுகின்றன.இந்தக் கொப்புளங்கள் கடினமாகவும் கறுத்தும் காணப்படலாம். அவற்றின் தன்மையைவிட மோசமானவையாகத் தென்படும். பெரும்பாலான காயங்கள் ஒரு மாதகால அளவில் ஆறி விடும்; ஆனால் பாதிக்கப்பட்ட பகுதி குளிர்/வெப்பத்திற்கு நிரந்தரமாக உணர்விழக்கும்.
# தோலுறைவு

## நோய்குறிகளும் உணர்குறிகளும்

### மூன்றாம் நான்காம் நிலைகள்

பாதிக்கப்பட்ட தோற்பகுதி மேலும் உறையுமானால் ஆழ்ந்த தோலுறைவு ஏற்படுகிறது. தசைகள், தசைநாண்கள், குருதிக்குழல்கள், மற்றும் நரம்புகள் அனைத்தும் உறையத் தொடங்குகின்றன. தோல் கடினமாவதுடன் மெழுகு போல உணரப்படுகிறது; அப்பகுதி தற்காலிகமாக பயனற்றுப் போகின்றது. நோய் மிகவும் முற்றிய நிலையில் நிரந்தரமாகவும் பயனிழக்கிறது. இறுதியில் கறுக்கும் செவ்வூதா வண்ணக் கொப்புளங்கள் உருவெடுக்கின்றன. இந்தக் கொப்புளங்களில் குருதி நிறைந்திருக்கும். நரம்புச் சேதமேற்பட்டால் உணர்ச்சி இழக்க நேரிடும். மிகவும் மோசமான தோலுறைவினால் இழைய அழுகல் ஏற்பட்ட கை, கால் விரல்கள் நீக்கப்பட வேண்டியிருக்கும். மருத்துவ சிகிச்சை மேற்கொள்ளப்படா விட்டால் இந்த உறுப்புகள் தாமாகவே விழுந்து விடும். இத்தகைய தோலுறைவில் குளிர்மையால் ஏற்பட்ட பாதிப்புகளை கண்டறிய பல மாதங்கள் ஆகலாம். இதனால் இறந்த இழையங்களை நீக்க மேற்கொள்ளப்படும் அறுவை சிகிச்சை பெரும்பாலும் தாமதமடைகிறது.
# தோலுறைவு

## காரணங்கள்

சுற்றுச்சூழல் வெப்பநிலை உறைநிலைக்கு கீழே இருக்கும்போது குருதி சுற்றோட்டம் போதுமானதாக இல்லாமையினால் தோலுறைவு ஏற்படுகின்றது. இது உடல் தனது உட்பகுதி வெப்பநிலையை சீராக வைத்திருக்கவும் முரண்பாடான உடையவிழ்ப்பு தவிர்க்கவும் தனது முனைப்பகுதிகளுக்கு குருதியோட்டத்தை குறைப்பதால் ஏற்படலாம். இந்த நிலையில் முரண்பாடான உடையவிழ்ப்பிற்கான அதே காரணங்கள் (மிகுந்த குளிர், குறைந்த ஆடை, நனைந்த ஆடைகள், காற்றுக் குளிர்மை) தோலுறைவிற்கும் காரணமாகலாம். இறுக்கமான உடைகள், இறுக்கமான காலணிகள், நெருக்கமான உடல் இருப்பு, சோர்வு, சில மருந்துகள், புகை பிடித்தல், மதுப் பயன்பாடு, நீரிழிவு நோய் போன்ற குருதிக் குழல்களை பாதிக்கும் நோய்கள் போன்றவற்றாலும் குருதிச் சுற்றோட்டம் தடைபடலாம்.  
நீர்மநிலை நைட்ரசன் போன்ற கடுங்குளிர்நிலை நீர்மங்களும் தோலுறைவிற்கு காரணமாகலாம். காற்றுக்கூழ்தொங்கல் தெளிப்புகளும் நீண்டநாட்களுக்கு தோலில் பட்டால் தோலுறைவு ஏற்படலாம். இது நாற்றங்கொல்லி தீப்புண் எனப்படுகிறது.
# தோலுறைவு

## காரணங்கள்

### சூழிடர் காரணங்கள்

தோலுறைவிற்கான சூழிடர் காரணங்களாக இரத்த அழுத்தத்திற்கு எடுத்துக் கொள்ளும் பீட்டா பிளாக்கர் மருந்துகளும் நீரிழிவு நோய் மற்றும் சுற்றயல் நரம்புப் பீடை போன்ற நோய்களும் குறிப்பிடப்படுகின்றன.
# தோலுறைவு

## சிகிச்சை

தோலுறைவுற்ற பகுதியை உறைவு நீக்கும் முடிவு நிலையான, இளஞ்சூடான சூழலுக்கு எவ்வளவு அருகில் நோயாளி உள்ளார் என்பதைப் பொறுத்தது. மீள்சூடாக்கப்பட்டால் உறைதல் மீண்டு மேலும் இழையத்திற்கு பாதிப்பு ஏற்படும் நிலை உருவாகலாம். தோலுறைந்த இழையம் வெகுவாக நகரக்கூடாது; இழையங்கள் நகர்ந்தால் இழையத்தில் ஏற்பட்டுள்ள பனிக்கட்டிகள் மேலும் பாதிப்பை உண்டாக்கும். முனைப் பகுதிகளை எலும்புக்கட்டு அல்லது துணி சுற்றிக் கட்டுப் போட்டு இத்தகைய இழைய நகர்தலை தடுக்கப் பரிந்துரைக்கப்படுகிறது. இதே காரணத்திற்காக, தேய்ப்பது, பிசைந்து விடுதல், ஆட்டுதல், அல்லது வெளி இயக்க விசை கொண்டு பாதிப்படைந்த இழையங்களை சூடாக்குவது மிகவும் ஆபத்தாக முடியும்.  
கீழ்வரும் இரண்டு முறைகளில் ஒன்றினால் சூடாக்கலாம்:  
**முனைப்பற்ற மீள்சூடாக்கல்** முறை என்பது உடலின் வெப்பம் அல்லது சூழலின் வெப்பத்தை நோயாளியின் உடற்பகுதியை சூடாக்கப் பயன்படுத்துவதாகும். போர்வைகள் கொண்டு போர்த்துவது அல்லது சூடான சூழலுக்குக் கொண்டு செல்வது போன்றவையாகும்.  
**முனைப்புள்ள மீள்சூடாக்கல்** முறை என்பது நோயாளிக்கு நேரடியாக வெப்பம் அளிப்பதாகும். இது முனைப்பற்ற மீள்சூடாக்கல் முறையுடன் கூடுதலாக மேற்கொள்ளப்படும்.
# தோலுறைவு

## சிகிச்சை

### அறுவை சிகிச்சை

திசு நீக்கம் அல்லது உறுப்பு நீக்கம் பொதுவாக இறுதி சிகிச்சையாக எடுத்துக்கொள்ளப்படுகிறது. இதனால் "*சனவரியில் உறைவு, சூலையில் நீக்குஅறுவை*" என்ற சொலவடை எழுந்துள்ளது. ஏதேனும் தொற்று ஏற்பட்டாலோ காற்றடைத்த திசு அழுகல் ஏற்பட்டாலன்றி உறுப்பு நீக்கம் உடனடியாகச் செய்யப்படுவதில்லை.
# க. நவரத்தினம் (அரசியல்வாதி)

**கந்தையா நவரத்தினம்** (*Kandiah Navaratnam*, பிறப்பு: 2 சனவரி 1935 ) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.  
நவரத்தினம் 1989 நாடாளுமன்றத் தேர்தலில் ஈழமக்கள் புரட்சிகர விடுதலை முன்னணியின் வேட்பாளராக யாழ்ப்பாண மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார்.
# கந்தையா சர்வேஸ்வரன்

**ஆறுமுகம் கந்தையா சர்வேஸ்வரன்** (*Arumugam Kandiah Sarveswaran*) இலங்கைத் தமிழ் அரசியல்வாதியும், மாகாண சபை உறுப்பினரும் ஆவார்.  
சர்வேஸ்வரன் ஈழமக்கள் புரட்சிகர விடுதலை முன்னணித் தலைவர் சுரேஷ் பிரேமச்சந்திரனின் சகோதரர் ஆவார்.
# கந்தையா சர்வேஸ்வரன்

## அரசியலில்

சர்வேசுவரன் 2013 மாகாணசபைத் தேர்தலில் ஈழமக்கள் புரட்சிகர விடுதலை முன்னணியினால் பரிந்துரைக்கப்பட்டு தமிழ்த் தேசியக் கூட்டமைப்பு வேட்பாளராக யாழ்ப்பாண மாவட்டத்தில் போட்டியிட்டு 14,761 விருப்பு வாக்குகள் பெற்று வட மாகான சபைக்குத் தேர்ந்தெடுக்கப்பட்டார். இவர் மாகாண சபை உறுப்பினராக 2013 அக்டோபர் 16 இல் வவுனியாவில் வழக்கறிஞர் ஒருவரின் முன்னிலையில் உறுதிமொழி எடுத்துக்கொண்டார்.  
இவர் பொருளாதாரத் திட்டங்களுக்கு முதலமைச்சரின் ஆலோசகராக நியமிக்கப்பட்டார்.
# கேதார்நாத்

**கேதார்நாத்** (Kedarnath) இந்தியாவின் உத்தராகண்டம் எனும் மாநிலத்தில் உள்ள ருத்திரபிரயாகை மாவட்டத்தில் உள்ள ஒரு நகரமாகும். இங்கே புகழ் பெற்ற சோதிலிங்கம் கோயிலான கேதார்நாத்துக் கோயில் அமைந்துள்ளது. இமயமலைச் சாரலில் இவ்விடம் அமைந்துள்ளது. மந்தாகினி ஆறு இவ்விடத்தில் பாய்கின்றது. கடல் மட்டத்திலிருந்து 3,583 மீட்டர் உயரத்தில் இவ்விடம் அமைந்துள்ளது. இவ்விடம் 2013-ஆம் ஆண்டு வந்த வெள்ளத்தினால் பலத்த சேதமுற்றது.
# கேதார்நாத்

## சொற்பிறப்பியல்

சத்ய யுகத்தில் வாழ்ந்த கேதர் என்னும் அரசரின் நினைவாக இவ்வூருக்கு கேதர்நாத் என்று பெயர் வைக்கப்பட்டது. கேதர் என்னும் அரசனின் மகளான விருந்தா, லட்சுமியின் அவதாரம் ஆவார். அவளுக்குப் பின் அந்நகரம் விருந்தாவன் என்று பெயர்பெற்றது. பாண்டவர்கள் காலதிலிருந்து கேதர்நாத் கோவில் அமைந்துள்ளது. இங்கு பாண்டவர் தவங்கள் மேற்கொண்டுள்ளனர். சோட்டா சார்தாம் கோவில்களில் இது முக்கியமான கோவிலாகும்.  
கேதர்நாத் பற்றிய சுந்தரர் தேவாரம் :
பண்ணின்தமிழ் இசைபாடலின்
பழவேய்முழ வதிரக்
கண்ணின்னொளி கனகச்சுனை
வயிரம்மவை சொரிய
மண்ணின்றன மதவேழங்கள்
மணிவாரிக்கொண் டெறியக்
கிண்ணென்றிசை முரலுந்திருக்
கேதாரமெ னீரே
.
# கேதார்நாத்

## சீரமைப்பு பணிகள்

2021 உத்தராகண்டம் பனிப்பாறை வெடிப்பு வெள்ளத்தால் கேதார்நாத் மற்றும் அதன் அடிவாரப் பகுதியான கௌரி குண்டம் பலத்த சேதம் அடைந்தது. இதனால் கேதார்நாத் மற்றும் அதன் அடிவாரப் பகுதிகளில் ரூபாய் 130 கோடியில் 2021-ஆம் ஆண்டில் மறுசீரமைக்கப்பட்டது. கேதார்நாத்தில் உள்ள ஆதிசங்கரர் சமாதி அருகே ஆதிசங்கரரின் சிலையை இந்தியப் பிரதமர் நரேந்திர மோடி 5 நவம்பர் 2021 அன்று திறந்து வைத்தார்.
# கேதார்நாத்

## இதனையும் காண்க

- கேதார்நாத்துக் கோயில்
- கௌரி குண்டம்
- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- அனுமான் சட்டி
- பஞ்ச கேதார தலங்கள்
# புரதம்

முப்பரிமாண அமைப்பின் வரைபடம். நிறமூட்டப்பட்டுள்ளவை ஆல்ஃபா திருகுசுழல்களாகும்.]]  
**புரதம் (Protein)** என்பது அமினோ அமிலங்கள் எனப்படும் எளிய மூலக்கூறுகளால் இணைக்கப்பட்ட, சிக்கலான, அதிக மூலக்கூறு எடை உள்ள கரிமச் சேர்மங்களில் அடங்கும் நான்கு பருமூலக்கூறு வகைகளில் ஒன்றாகும். அனைத்து உயிரணுக்கள் மற்றும் தீ நுண்மங்களின் கட்டமைப்பு, ஒழுங்கமைப்பு மற்றும் செயல்பாட்டுக்குப் புரதம் இன்றியமையாததாகும்.  
பல புரதங்கள் வளர்சிதைமாற்றங்களில் உதவும், மற்றும் டி.என்.ஏ யிலிருந்து மரபுக்குறியீடுகளை மொழிபெயர்ப்புச் செய்யத் தேவையான நொதிகளாகவோ நொதிகளின் துணையலகுகளாகவோ (:en:Protein Subunit) விளங்குகின்றன. வேறு சில புரதங்கள் கட்டமைப்பு மற்றும் இயக்க ரீதியான பணிகளைச் செய்கின்றன. எடுத்துக்காட்டாக, உயிரணுகளின் வடிவத்திற்குக் காரணமான கலசட்டகத்தை (Cytoskeleton) உருவாக்குவது புரதங்கள் ஆகும். அக்ரின் (:en:Actin), மயோசின் (:en:Myosin) எனப்படும் தசைகளில் காணப்படும் புரதங்கள் தசை அசைவில் பங்கு கொள்கின்றன. நோய் எதிர்ப்பாற்றல் முறைமையில் பங்கெடுக்கும் புரதங்களான பிறபொருளெதிரிகள் உடலுக்கு வெளியிலிருந்து வரும் தீ நுண்மங்கள், பாக்டீரியாக்கள்|பாக்டீரியாக்களுடன் பிணைந்து அழிவுக்குள்ளாக்குவதன் மூலம் உடலைப் பாதுகாக்கிறது. சேமிப்பில் ஈடுபடும், இரும்புச் சத்தைச் சேமிக்கும் Ferritin போன்ற மூலக்கூறுகளும், சில ஒழுங்கமைக்கப்பட்ட முறைகள் மூலம் அவற்றைத் தேவையான இடங்களுக்குக் கடத்தி, வெளியிடுவதற்கு உதவும் ஈந்தணைவிகளும் புரதங்களாகும். உயிரணுக்களுக்கு, இழையங்களுக்கு, உடலுறுப்புக்களுக்கு இடையில் சமிக்ஞைகளைக் கடத்துவதன் மூலம, அவற்றுக்கிடையேயான ஒருங்கிணைப்பை ஏற்படுத்தும் இயக்குநீர்களும் புரதங்களாகும்.  
பல புரதங்கள், ஒரு தனித்த பல்புரதக்கூறினால் ஆனதாகவும், இம்மூன்றாம் நிலையில் இருப்பதாகவும் உள்ளன. சில புரதங்கள் நான்காம் நிலையில் கட்டமைக்கப்படுகின்றன. இவற்றில் துணை அலகுகள் என அழைக்கப்படும் ஒன்றுக்கு மேற்பட்ட பல்புரதக்கூறுகள் காணப்படும். மூன்றாம் நிலையில் காணப்பட்ட இடைத்தாக்கங்களே இங்கும் காணப்படும். சிலவற்றில் இந்தத் துணை அலகுகள் மேலும் ஒரு மூலகத்தை தம்மகத்தே இணைத்து இறுதியான அமைப்பை உருவாக்கும். எ.கா. ஈமோகுளோபினில் இரண்டு அல்பாச் சுருள் பல்புரதக்கூறுகளும், இரண்டு பீட்டா தாள் பல்புரதக் கூறுகளும், இரும்பு அயனையும் கொண்டு அமைக்கப்படும்.) என வரையறுக்கப்படுகிறது.  
புரதங்களின் பிரதான பண்பு, அவற்றின் வேறுபட்ட செயல்பாடுகளை அனுமதிப்பதாகும், குறிப்பாக மற்ற மூலக்கூறுகளை சிறப்பாக மற்றும் இறுக்கமாக பிணைந்துகொள்ளுதல் புரதங்களின் குறிப்பிடத்தக்க செயலாகும்.மற்றொரு மூலக்கூறுடன் புரதத்தின் இணையும் பகுதி *இணைப்புப் பகுதி* என அறியப்படுகிறது, பெரும்பாலும் மூலக்கூறு மேற்பரப்பில் ஒரு அழுத்தப்பகுதிகளை தோற்றுவிக்கிறது.புரதத்தின் மூன்றாம் நிலை கட்டமைப்பால் இந்த பிணைப்பு திறன் அதிகரிக்கப்படுகிறது.
இது பிணைப்பு தளத்தின் அழுத்தப் பகுதி சுற்றியுள்ள அமினோ அமிலங்களின் பக்க சங்கிலிகளின் ரசாயன பண்புகளால் வரையறுக்கப்படுகிறது..
# புரதம்

## நொதியம் (Enzyme)

**நொதி** அல்லது **நொதியம்** (enzyme) என்னும் புரதப் பொருளானது உயிரினங்களின் உடலில் நிகழும் வேதியியல் வினைகளை விரைவாகச் செய்யத்தூண்டும் ஒரு வினையூக்கி ஆகும். ஏறத்தாழ உடலில் உள்ள எல்லா கலங்களின் இயக்கத்திற்குத் தேவையான எல்லாவற்றுக்கும் இந் நொதியங்கள் தேவைப்படுகின்றன. இவ் வினையூக்கியாகிய நொதி இல்லாவிடில், சில வேதியியல் வினைகள் ஆயிரக்கணக்கான மடங்கு அல்லது மில்லியன் கணக்கான மடங்கு மிக மெதுவாகவே நடக்கும். இப்படி மெதுவாக நடக்க நேரிட்டால் ஓர் உயிர் வாழ இயலாது. எனவே நொதிகள் உயிர்வாழ்வுக்கு இன்றியமையாத ஒன்றாகும். மனித உடலில் 75,000 நொதிகள் இருப்பதாக மதிப்பிட்டிருக்கின்றார்கள்  
உயிரினத்தின் உடலில் உள்ள எல்லாக் கலங்களும் தேவையான நொதிகளை ஆக்குகின்றன என்றாலும் நொதி ஓர் உயிர்ப்பொருள் அல்ல. நொதி, பிற சேர்மங்களுடன் சேர்ந்து நுட்பச் செறிவு மிகுந்த வேதிப்பொருள் அமைப்புகளை உருவாக்கி அதன் வழியே வேதிவினைகள் நிகழ வழி வகுக்கின்றது. ஆனால் நொதி தன் இயல்பு மாறாமல் இருந்து இறுதியில் விடுபடுகின்றது. ஒரு நொதி ஒரு மணித்துளியில் (நிமிடத்தில்) தன் வினையை மில்லியன்கணக்கான தடவை செய்ய வல்லது. மாந்த உடலில் 1000 க்கும் மேலான வெவ்வேறு வகை நொதிகள் உருவாகிச் செயல்படுகின்றன. வினைகளை விரைவுபடுத்துவது மட்டுமின்றி, குறிப்பிட்ட வினைகளை மட்டுமே மிக மிகத் துல்லியமாய், தக்க சூழலில் மட்டுமே, பூட்டும் அதற்கான திறவுகோலும் போல் மிகுதேர்ச்சியுடன் இயக்குகின்றது. இத் துல்லியத் தேர்ச்சியானது நொதிகளின் சிறப்பியல்புகளில் ஒன்று. இன்று அறிந்துள்ளதில் நொதிகள் சுமார் 4000 உயிர்-வேதியியல் வினைகளுக்கு அடிப்படையாக உள்ளன.  
செடிகொடிகளில் ஒளிச்சேர்க்கை நிகழ்வது முதல் மாந்தர்களின் உடலில் உணவு செரிப்பது, மூளை இயங்குவது, இதயம் துடிப்பது, மூச்சு விடுவது ஆகிய அனைத்துமே நொதிகளின் இன்றியமையாத துணையால் நிகழ்வன.
# புரதம்

## உடல் வளர்ச்சியில் புரதம்

புரதச்சத்து உடல் வளர்ச்சிக்கு மிகவும் முக்கியமானதாகும். இறைச்சி வகைகள், மீன், முட்டை, பால் மற்றும் தானிய வகைகளில் புரதச்சத்து நிறைய இருக்கிறது. இப்புரதச்சத்து உடலில் புதிய திசுக்களைக் கட்டமைப்பதற்கும், அழிந்த திசுக்களுக்கு ஈடாக புதிய திசுக்களை உருவாக்கவும் பயன்படுகிறது. உயிரினங்களில் காணப்படும் நொதிகள் (enzymes), வளரூக்கிகள் (hormones), ‘ஈமோகுளோபின்’ எனும் இரத்தப் புரதம் போன்ற உடற் தொழிற்பாடுகளுக்கு அவசியமான கரிமச் சேர்மங்கள் யாவும் புரதங்களாலானவையாகும். நகம், முடி வளர்வதற்கும் புரதச்சத்து மிகவும் தேவை.
# புரதம்

## புரதத்தைக் கண்டறிதல்

ஒரு மாதிரியில் புரதம் உள்ளதா என்பதைக் கண்டறிய சில சோதனை முறைகள் உள்ளன. வெவ்வேறு இடங்களில் செய்யப்படும் சோதனை முறைகளில் பயன்படுத்தப்படும் சோதனைப் பொருட்கள்/திரவங்களில் வகையிலும், அளவிலும் சிறிய வேறுபாடுகள் இருப்பதுண்டு. கீழே சில முறைகள் கொடுக்கப்பட்டுள்ளன.  
1. பையூரட் சோதனை  
ஒரு சோதனைக் குழாயில் 3 மிலி மாதிரியினை எடுத்துகொண்டு அதனுடன் 1 மிலி 40% சோடியம் ஹைட்ராக்சைட்டு சேர்த்து நன்கு குலுக்கிவிட்டு, காரத்தன்மையாக்கப்பட்ட இப்புரத கலவையுடன் 2 சொட்டு 1% காப்பர் சல்பேட் சேர்க்கும்போது, ஊதா நிறம் அல்லது இளஞ்சிவப்பு நிறம் தோன்றும். அதிக அளவு 1% காப்பர் சல்பேட் சேர்க்கப்பட்டால் இவ்வண்ணம் மறைந்து விடும்.  
2. நின்ஹைட்ரின் சோதனை  
ஒரு சோதனைக் குழாயில் 3 மிலி மாதிரியினை எடுத்து, அதனுடன் 0.5 மிலி நின்ஹைட்ரின் திரவம் சேர்த்து, இரண்டு நிமிடத்திற்கு கொதிக்க வைத்த பின்னர் பின்னர் குளிர்விக்கப்படும்போது, மாதிரி கரைசலானது நீல அல்லது நீல ஊதா வண்ணமாக மாறும்.  
3. பையூரட் வளைய சோதனை
ஒரு சோதனைக் குழாயில் 3 மிலி மாதிரி எடுத்து, அதனுடன் முதலில் 1 மிலி 40% சோடியம் ஹைட்ராக்சைடு கரைசல் சேர்த்து, பின்னர் குழாயியின் உதவியுடன் 1 மிலி 1% காப்பர் சல்பேட் திரவத்தினை சோதனைக் குழாயின் உள்ள திரவத்தின் மீது இரு திரவங்களும் கலந்துவிடாதபடி மெதுவாக விட்டு, உள்ளங் கைகளுக்கிடையே சோதனைக் குழாயினை வைத்து மெதுவாக சுழற்றும்போது, இரு திரவங்களுக்கிடையில், இளஞ்சிவப்பு அல்லது ஊதாவளையம் தோன்றும்.
# புரதம்

## புரதத் தேவை

இந்திய மருத்துவ ஆராய்ச்சிக்கழகத்தின் (ICMR) உணவு நிபுணர் குழுவின் கருத்துப்படியும் உலக சுகாதார அமைப்பின் (WHO) நிலைப்படியும் ஒரு இந்திய தனிநபருக்கு, ஒரு நாளில் தேவைப்படும் புரதத்தின் அளவானது ஒவ்வொரு கிலோகிராம் உடல் எடைக்கும் ஒரு கிராம் ஆகும். கர்ப்பம் தரித்த பெண்களாயின், 10 கி.கி. எடை அதிகரித்த ஒருவருக்கு, மேலதிகமாக 23 கிராமும், பால் கொடுக்கும் காலங்களில், குழந்தை பிறந்த முதல் 6 மாதத்திற்கு 19 கிராம் மேலதிகமாகவும், 6-12 மாதத்திற்கு மேலதிகமாக 13 கிராமும் தேவைப்படும். உணவுப் பழக்க முறைகளில் உள்ள வேறுபாடு காரணமாக, வெவ்வேறு நாடுகளில் இருக்கும் தனிமனிதருக்கு இந்த அளவில் சிறிய வேறுபாடு காணப்படும்.  
உணவில் புரதம் குறைந்தால் மராசுமஸ், குவாஷியார்கர் போன்ற குறைபாட்டு நோய்கள் தோன்றும். மராஸ்மசில் குழந்தையின் உடல் எடை குறையும். கடுமையான வயிற்றுப்போக்கு ஏற்படும். உடல் தசைகள் மெலியும். எலும்பின் மீது தோல் மூடியுள்ளது போன்ற நிலை தோன்றும். குவாஷியார்கரில் தசைகள் மெலிந்து முகம், கால்களில் வீக்கம் ஏற்படும். வயிறு உப்பியிருக்கும்.
# புரதம்

## குருதியில் உள்ள புரதம்

நாரீனி என்னும் புரதப்பொருள் குருதியில் உள்ள குருதி நீர்மத்தில் உள்ளது. அடிபட்டதாலோ அல்லது வேறு காரணங்களிலாலோ குருதிக்குழாயில் புண் ஏற்பட்டால், குருதி (இரத்தம்) வெளியேறாமல் தடுப்பதற்குப் பயன்படும் குருதிநார்களால் (fibrin) ஆன வலைபோன்ற அமைப்பை உண்டாக்கும் பொருள். இந்த குருதிநாரால் ஆன வலையில், வெளியேறும் குருதியில் உள்ள நுண்திப்பிகள் வந்து அடைப்புண்டு குருதி வெளியேறுவதைத் தடுக்கும் அடைப்பாக மாறுகின்றது. எனவே புண்ணிலிருந்து இரத்தம் வெளியேறுவதைத் தடுக்கப் பயன்படும் முதன்மையான பொருட்களில் இந்த நாரீனியும் ஒன்றாகும்.
# பேர்பூட் கல்லூரி

**பேர்பூட் கல்லூரி** அல்லது **வெறுங்கால் கல்லூரி** என்று பொதுவாக அழைக்கப்படும் இதன் மற்றுமொரு பெயர் *சமூக சேவை மற்றும் ஆராய்ச்சி மையம்* (The Social Work and Research Centre ("SWRC")) ஆகும்.
# பேர்பூட் கல்லூரி

## கல்லூரியின் நோக்கம்

இது ஓர் தன்னார்வ அமைப்பு. சமூகத்திற்கு கல்வி, திறன் உயர்த்துதல், உடல் நலம், குடி தண்ணீர், மகளிர் மேம்பாடு மற்றும் மின்சாரம் ஆகிய துறைகளில் கவனிக்கத்தக்க செயலைச் செய்கிறது. பங்கர் ராய் அவர்களால் 1972-ல் தொடங்கப்பட்டது இக்கல்லூரி. இது ராஜஸ்தான் மாநிலத்தின் *திலோனியா* கிராமத்தில் அமைந்துள்ளது. திலோனியாவின் நண்பர்கள் (Friends of Tilonia) எனும் பெயரில் பதிவு செய்யப்பட்டுள்ளது.
# பேர்பூட் கல்லூரி

## செயல்பாடு

இக்கல்லூரி மக்களுக்கு இரவு நேரத்திலும் பாடங்கள் நடத்துகிறது. இக்கல்லூரி பெரும்பாலும் படிப்பை இடை நிறுத்தியவர்கள், தேர்ச்சியடையாதவர்கள் போன்ற குழந்தைகளுக்காக நடத்தப்படுகிறது. இக்கல்லூரி நிறுவனர் ராய் டைம் (இதழ்) வெளியிட்ட செல்வாக்கான 100 நபர்கள் பட்டியலில் இடம்பெற்றார். இதுவரை 30,00,000 பேர் இக்கல்லூரியில் பயிற்சி பெற்றுள்ளனர். இக்கல்லூரி வகுப்பறைகளில் நாற்காலிகள் எதுவும் இல்லாமல் அழுக்கான தரைகளுடன் கூடியதாக இருக்கும். அப்போது தான் ஏழைக் குழைந்தைகள் இயல்பாய் கல்வி கற்ற இயலும். இக்கல்லூரியில் இரவு நேர வகுப்பும் நடத்தப்படும். 2008 ஆம் ஆண்டு 150 இரவு வகுப்புகளில் 3000 பேர் கல்வி கற்றனர்.
# பேர்பூட் கல்லூரி

## கல்லூரியின் தோற்றம்

பங்கர் ராய் பேர்பூட் கல்லூரியைத் தொடங்கினார். வறட்சியால் பாதிக்கப்பட்ட 100 இடங்களைப் பார்வையிட்டு அது தொடர்பாக 1972-ல் ஆராய்ச்சி மையம் ஒன்றை நிறுவினார். இக்கல்லூரி மற்றும் ஆராய்ச்சி மையத்தின் நோக்கம் கிராமப்புறங்களின் தண்ணீர் தேவையைப் பூர்த்தி செய்வதும், மக்களுக்கு மருத்துவம் மற்றும் சூரிய மின் சக்தி தொடர்பாய் பயிற்சி அளிப்பதும் ஆகும்.
# பேர்பூட் கல்லூரி

## சில தொழில்நுட்பங்கள்

- மழை நீர் சேமிப்பு
- டோம் கட்டிடங்கள்
- கைவேலை
- சூரிய ஆற்றல்
# பேர்பூட் கல்லூரி

## சமூகப் பங்களிப்பு

இவரது கல்லூரியில் இது வரை 30,00,000 பேர் சூரிய சக்தி பொறியாளராகவும், தையல் கலை வல்லுனராகவும், ஆசிரியர்களாகவும், கட்டிட வடிவமைப்பாளர்களாகவும் மற்றும் மருத்துவராகவும் பயிற்சி பெற்றுள்ளனர்.
# க. நவரத்தினம்

**கலைப்புலவர் கந்தையா நவரத்தினம்** (1898  
1930 ஆம் ஆண்டு ‘கலாநிலையம்’ என்ற நிறுவனத்தைத் தொடங்கி அதில் தன்னிடம் இருந்த ஆயிரத்துக்கும் அதிகமான நூல்களைக் காட்சிக்கு வைத்திருந்தார். அச்சில் இல்லாத பல ஆங்கில, தமிழ் நூல்களும் ஏட்டுப் பிரதிகளும் இங்கிருந்தன. அவ்வப் போது அறிஞர்களின் விரிவுரைகளும் இம்மண்டபத்தில் நிகழ்த்தினார். இந்நிறுவனமூடாக சில ஆண்டுகளுக்கு 'ஞாயிறு' என்னும் கலை, இலக்கிய இதழை வெளியிட்டு வந்தார். இவ்விதழில் பல பெரியார்களின் கட்டுரைகள், ஆய்வுகள் பலவற்றை வெளியிட்டு வந்தார்.  
கலைப்புலவர் சைவ சித்தாந்தத்தை நன்கு பயின்று ஆராய்ந்தவர். யாழ்ப்பாணம் சிவ யோக சுவாமிகளின் அடியாராக இருந்தவர். 1943 இல் கண்டியில் நடைபெற்ற சர்வமத கோட்பாடுகளின் மகாநாட்டில் சைவ சித்தாந்தம் பற்றி விரிவுரை நிகழ்த்தினார். பதினெண் புராணங்களைப் பற்றி ஆங்கிலத்தில் தொடர்ச்சியாகக் கட்டுரைகள் எழுதினார்.  
நடராஜ வடிவம். தமிழ்நாட்டிற் கலை வளர்ச்சி, இலங்கையிற் கலை வளர்ச்சி, இந்திய ஓவியங்கள், ஆனந்த குமாரசுவாமி, நாவலர் கோட்டம் ஆ. முத்துத்தம்பிப்பிள்ளை, சி. கணேசையர் ஆகியவை அவரது வானொலிச் சொற்பொழிவுகள் ஆகும். மதுரைத் தமிழ்ச் சங்கப் பொன் விழாவில் ‘தமிழ் நாட்டில் ஓவிய வளர்ச்சி’ என்னும் பொருள் பற்றி விரிவுரையாற்றினார். தமிழ்ச் சங்கப் பொன்விழா மலரிலும், தமிழ்விழா மலர், ஈழகேசரி வெள்ளிவிழா மலர், யாழ் வினோத களியாட்ட மலர், மணிவாசகர் விழா மலர், கல்லூரி ஆண்டு மலர்களிலும், கலாநிதி இதழ்களிலும் கலைப்புலவரது கட்டுரைகள் வெளியாயின. யாழ்ப்பாண மத்திய கல்லூரியின் நூற்றாண்டு மலரின் தொகுப்பாசிரியராகவும் இவர் இருந்தார்.  
தமிழ் வளர்ச்சிக் கழகத்தின் நான்காவது தமிழ் விழா யாழ்ப்பாணத்தில் நடத்தப்பட்ட போது க. நவரத்தினம் அதன் செயலாளராகவிருந்து செயல்பட்டார்.  
இந்தியக் கலைகளைப் படித்தும், சேகரித்தும் வந்தவரான ஒ. ஜி. கங்கூலி என்பவருடன் கலைப்புலவர் வைத்திருந்த நட்பின் பயனாக 1939 ஆம் ஆண்டு ஓவியக் கண்காட்சி ஒன்றை நடத்தினார். அதில் பௌத்த, இந்து, இராஜபுத்திர ஓவியங்களும்; ஓரிசா, நேப்பாள தேசத்து ஓவியங்களுமாக எழுபத்தொரு ஓவியங்கள் இக்கண்காட்சியில் இடம் பெற்றன.
# க. நவரத்தினம்

## குடும்பம்

கலைப்புலவரின் மனைவி மகேஸ்வரி தேவி. இவர்களுக்குப் பிள்ளைகள் இல்லை. மகேசுவரி தேவி யாழ், வீணை, ஜலதரங்கம், சித்தார், கோட்டு வாத்தியம் ஆகிய இசைக்கருவிகளை மீட்டும் கலைஞராகத் திகழ்ந்தவர். இவரின் தாயார் மங்களாம்பாள் மாசிலாமணி முதன் முதலாக பெண்களுக்காகத் "தமிழ் மகள்' என்னும் பத்திரிகையை யாழ்ப்பாணத்திலே ஆரம்பித்தவர். மகேஸ்வரி *A First Book of Indian Music*, *Veena Tutor* ஆகிய நூல்களை வெளியிட்டார். கவிஞர் இரவீந்திரநாத் தாகூரின் விசுவபாரதியில் இரண்டு ஆண்டுகளாக இருந்து கலை பயின்றதன் பயனாக தாகூரை 1934 ஆம் ஆண்டு யாழ்ப்பாணத்துக்கு வரவழைத்தார்கள். தாகூரின் வருகைக்கான ஏற்பாட்டுக் குழுவுக்கு நவரத்தினம் செயலாளராகப் பணியாற்றினார்.
# க. நவரத்தினம்

## சமூகப் பணி

1920 ஆம் ஆண்டு யாழ்ப்பாணம் ஆனைப்பந்தியில் தாழ்த்தப்பட்ட மக்களுக்கென ஒரு பாடசாலையை சுவாமி விபுலாநந்தருடன் இணைந்து ஆரம்பித்து நடத்தினார். 1929, 30, 31ஆம் ஆண்டுகளில் யாழ்ப்பாணம் இளைஞர் காங்கிரசின் ஆதரவில் நடந்த கலை, கைத்தொழிற் கண்காட்சியின் திட்டக் குழுவிற்கு செயலாளராக விருந்தார். வடமாகாண மதுவிலக்குச் சபை, ஈழகேசரி நா. பொன்னையா நினைவு வெளியீட்டு மன்றம், யாழ்ப்பாணக் கலை கைப்பணிக் கழகம் ஆகியவற்றின் செயலாளராகவும்; யாழ்ப்பாண அருங்காட்சியகம், இலங்கைத் தேசிய அருங்காட்சியகம் ஆகியவற்றின் ஆலோசனைக்குழுவிலும் உறுப்பினராக இருந்தார். இலங்கை அரசினர் கலைக்கழக சிற்ப ஓவியப் பிரிவில் உறுப்பினராக மூன்று ஆண்டுகள் பணியாற்றினார்.  
ஆலயங்களில் மிருகபலியை நிறுத்தல் வேண்டுமென்றும். தீண்டாமையை ஒழித்தும், மதுவிலக்கை ஆதரித்தும் ஈழகேசரி, வீரகேசரி, இந்து சாதனம், Hindu Organ ஆகிய பத்திரிகைகளில் கட்டுரைகளும், அறிக்கைகளும் எழுதினார்.  
1956 டிசம்பரில் புது தில்லியில் நடைபெற்ற ஆசிய எழுத்தாளர்களின் மகாநாட்டில் கலைப்புலவர் கலந்து கொனண்டு உரையாற்றினார்.